Aalborg Kongres og Kultur Center præsenterer i samarbejde med P4 Nordjylland Tommy Kenters nye show Kentex 50 i Europahallen lørdag den 12. maj. Men det er ikke kun de nordjyder, der køber billet til showet, som får sig en fornøjelse. Billetsalget til showet sikrer nemlig, at Aalborg Kongres og Kultur Center kan garantere en donation på 50.000 kroner til P4 Nordjyllands arbejde for at samle penge ind til Danmarks Indsamlingen. Danmarks Indsamlingen samler i 2012 penge ind til de mere end 10 millioner mennesker i Afrika syd for Sahara, som er tvunget til flugt. Billetsalget sættes i gang tirsdag den 10. januar klokken 12.00.

Opsummering:
Tommy Kenter kommer med sit nye show Kentex 50 til Aalborg i maj, og det giver penge i kassen til Danmarks Indsamlingen.